section_heading: Povijest
paragraph_text: Na početku rata 3. armija bila dio jakog njemačkog desnog krila koje je sukladno Schlieffenovom planu trebalo prodrijeti kroz Belgiju i sjevernu Francusku, te okružiti Pariz. Treća armija je tako sudjelovala u Bitci kod Dinanta (23. kolovoza 1914.), te nakon toga u Bitci kod Charleroia (21. kolovoza 1914.) u kojoj je zajedno s 2. armijom sukobila s francuskom 5. armijom po zapovjedništvom Charlesa Lanrezaca prisilivši istu na povlačenje. Nakon toga 3. armija je zauzela Reims, te je sudjelovala u Prvoj bitci na Marni (5. – 12. rujna 1914.) u kojoj je njemačko napredovanje zaustavljeno.